CONTRACT FURNIZARE/SERVICII/LUCRĂRI


1. Părţile contractului 

În temeiul prevederilor:
- Legii nr. 98/2016 privind achiziţiile publice, cu modificările şi completările ulterioare;
-  Hotărârii de Guvern nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, cu modificările şi completările ulterioare;

s-a încheiat prezentul Contract Între:

1. ACADEMIA ROMÂNĂ – FILIALA Cluj-Napoca, cu sediul în Cluj Napoca, str. Republicii, nr. 9, judeţul Cluj, cod fiscal 4378905, tel. 0264592363, fax 0264596889, e-mail: filial@academia-cj.ro, cont IBAN RO23TREZ23E530100710102X, deschis la BN Trezoreria Cluj,reprezentată prin Acad. DORU PAMFIL, având funcția de Preşedinte  Filială, în calitate de Achizitor,
pe de o parte,
și 

[bookmark: _Hlk8299680]2. ……………………………. cu sediul în ……………………. Strada ……………….., nr. ……………….., județ ….., nr. de înregistrare în Registrul Comertului …………., telefon ……………, fax ……………., email: ……….., având CIF …………………., cont IBAN ……………………., deschis la ………………….., reprezentată prin …………………………., funcția ……………..,în calitate de Furnizor/Prestator/Executant/Prestator/Executant,
pe de altă parte,

cu respectarea următoarelor clauze:

2. DEFINIŢII

În prezentul contract următorii termeni vor fi interpretaţi astfel:

a) Achizitor și Furnizor/Prestator/Executant- părțile contractante, așa cum sunt acestea denumite în prezentul contract;
b) Act Adițional- document prin care se modifică termenii și condițiile prezentului contract  de achiziție publică, în condițiile Legii nr. 98/2016 privind achizițiile publice, cu modificările și completările ulterioare.
c) Caiet de sarcini - documentul cuprinzând în detaliu specificațiile tehnice ale produselor care fac obiectul contractului.
d) Caz fortuit- eveniment care nu poate fi prevăzut și nici împiedicat de către cel care ar fi fost chemat să răspundă dacă evenimentul nu s-ar fi produs.
e) [bookmark: _Hlk5019051]Contract - actul juridic încheiat între utilizator în calitate de achizitor și Furnizor/Prestator/Executantul de produse în calitate de Furnizor/Prestator/Executant.
f) Conflict de interese- orice situaţie influenţând capacitatea Furnizor/Prestator/Executantui de a exprima o opinie obiectivă și imparțială sau care îl împiedică pe acesta, în orice moment, să acorde prioritate intereselor Achizitorul/beneficiarul ui.
g) Data semnării - înseamnă data semnării prezentului contract de către ultima dintre părțile semnatare.
h) Data intrării în vigoare - reprezintă momentul semnării contractului de ambele părţi, în cazul în care nu rezidă obligația de constituire a garanției de bună execuție sau data prezentării dovezii de constituire a garanției de bună execuție. 
i) Defecte - sunt orice defecte constatate la recepția cantitativă și calitativă a produselor sau ca urmare unui raport de încercare/expertiză tehnică efectuat(ă) pentru verificarea specificaţiilor tehnice ale produselor livrate în corespondenţă cu specificaţiile cuprinse în caietul de sarcini/propunerea tehnică și/sau de legislaţia incidentă.  
j) Forță majoră- orice eveniment extern, imprevizibil, absolut invincibil și inevitabil independent de controlul Părților, care nu se datorează greșelii sau vinei acestora, care nu putea fi prevăzut în momentul încheierii contractului  și care face imposibilă îndeplinirea obligațiilor de către una dintre Părți și include calamități, greve sau alte perturbări ale activității industriale, acțiuni ale unui inamic public, războaie, fie declarate sau nu, blocade, insurecții, revolte, epidemii, alunecări de teren, cutremure, furtuni, trăsnete, inundații, deversări, turbulențe civile, explozii și orice alte evenimente similare imprevizibile, mai presus de controlul Părților și care nu ar putea fi evitate prin luarea măsurilor corespunzătoare de diligență.
k) În scris -reprezintăorice comunicare în formă scrisă, indiferent de modalitatea de transmitere (fax, poștă/curierat, e-mail), însoțită de confirmare de primire.
l) Locul livrării- este destinaţia finală, respectiv adresa/adresele de livrare precizat(e) în documentaţia de atribuire sau nota de comandă  unde Furnizor/Prestator/Executantul trebuie  să livreze produsul.
m) Ofertă - actul juridic prin care Furnizor/Prestator/Executantul şi-a manifestat voința de a se angaja, din punct de vedere juridic, în acest contract  și cuprinde propunerea financiară, propunerea tehnică precum și alte documente care au fost menționate în documentația de atribuire. 
n) Oficiul Naţional pentru Achiziţii Centralizate (O.N.A.C.) - unitate de achiziţii centralizate care încheie acordul-cadru centralizat în numele și pentru utilizatori. 
o) Penalitate- suma de bani plătibilă de către una dintre părțile contractante către cealaltă parte în caz de neîndeplinire a obligațiilor din contractul , în caz de neîndeplinire a unei părți a contractului  sau de îndeplinire cu întârziere a obligațiilor, astfel cum s-a stabilit prin documentele contractului . 
p) Prejudiciu- paguba produsă Utilizatorului de către Furnizor/Prestator/Executant prin neexecutarea/executarea necorespunzătoare ori cu întârziere a obligațiilor stabilite în sarcina sa prin contractul .  
q) Propunerea financiară - document al ofertei care cuprinde informaţiile referitoare la preţuri, tarife şi alte condiţii financiare şi comerciale necesare îndeplinirii condiţiilor specificate în documentaţia de atribuire. 
r) Propunerea tehnică - document al ofertei elaborat pe baza cerințelor tehnice din caietul de sarcini. 
s) Recepție cantitativă și calitativă - activitate care se finalizează cu întocmirea procesului verbal de recepţie cantitativă și calitativă încheiat la adresa de livrare a produselor, prin care se confirmă/infirmă furnizarea produselor conform ofertei.
t) Termenul de livrare - reprezintă termenul în care Furnizor/Prestator/Executantul trebuie să livreze produsele, conform celor precizate în oferta depusă raportat la cerințele din documentația de atribuire.
u) Valoarea contractului -este calculată pe baza cantităților care fac obiectul acestuia şi a prețurilor unitare ofertate în urma reluării competiței exprimate în euro/top fără TVA, echivalent lei  la cursul de schimb comunicat de Banca Naţională a României din ziua semnării contractului .
v) Valoarea facturii- reprezintă suma plătibilă Furnizor/Prestator/Executantului de către achizitor în lei reprezentând contravaloarea în euro la cursul Băncii Națională a României din ziua emiterii facturii. 
w) Zile- zile calendaristice, cu excepția situațiilor în care se prevede expres că sunt zile lucrătoare.

3. INTERPRETARE

3.1 În prezentul contract, cu excepţia unei prevederi contrare exprese, cuvintele la forma singular vor include forma de plural şi vice versa, acolo unde acest lucru este permis de context.

4. OBIECTUL CONTRACTULUI 

4.1 Obiectul contractului îl reprezintă ………………….
4.2 Furnizor/Prestator/Executantul se obligă să furnizeze/presteze/execute la adresele de indicate în conformitate cu obligaţiile asumate prin documentele prevăzute la art. 5.1.
4.3 Achizitorul/beneficiarul se obligă să achiziţioneze produsele/serviciile/lucrările prevăzute la pct. 4.1 şi să plătească preţul convenit în prezentul contract.           

5.DOCUMENTELE CONTRACTULUI

5.1 Documentele contractului sunt:
a) caietul de sarcini;
b) oferta, respectiv propunerea tehnică şi propunerea financiară;
c) acordul de asociere, dacă este cazul;
d) angajamentul ferm de susținere din partea unui terț, dacă este cazul;
e) garanţia de bună execuţie, dacă este cazul;
f) grafic de livrare/prestare/execuție, după caz.
5.2 Documentele menţionate la art. 5.1. sunt părţi integrante ale contractului. În caz de ambiguitate sau divergenţă, acestea trebuie să fie citite şi interpretate în ordinea mai sus menţionată. 

6. CANTITATEA PRODUSELOR

6.1 Cantitatea care urmează a fi livrată/prestată/executată în baza contractului este de………….
6.2. În situaţia în care livrarea urmează să se facă la mai multe adrese, se va detalia la art. 20.2 cantitatea care va fi livrată pe fiecare adresă de livrare.

7. VALOAREA CONTRACTULUI 

[bookmark: _Hlk27985471]7.1 Valoarea contractului aferentă produselor/serviciilor/lucrărilor specificate la art. 6 din prezentul contract este de …………..lei fără T.V.A., la care se adaugă TVA-ul în valoare de ……. Lei.
Valoarea totală cu T.V.A. a contractului este de ……………lei.

8. FACTURAREA ŞI PLĂŢILE CONTRACTULUI 

8.1 Plata produselor/serviciilor/lucrărilor achiziționate şi recepţionate în condiţiile prevăzute în caietul de sarcini şi la art. 20 se va efectua de către Achizitor/Beneficiar în conformitate cu prevederile art. 6 din Legea nr. 72/2013 privind măsurile pentru combaterea întârzierii în executarea obligaţiilor de plată a unor sume de bani rezultând din contracte încheiate între profesionişti şi între aceştia şi autorităţi contractante, cel târziu la 30 de zile calendaristice de la data primirii facturii şi a recepţiei cantitative și calitative.
8.2 Dacă factura are elemente greșite și/sau greșeli de calcul identificate de Achizitor și sunt necesare revizuiri, clarificări suplimentare sau alte documente suport din partea Furnizor/Prestator/Executantului, termenul de 30 de zile. Repunerea în termen se face de la momentul îndeplinirii condițiilor de formă și de fond ale facturii.

9. AJUSTAREA PREŢULUI

[bookmark: _Hlk5963488]9.1 Pe parcursul îndeplinirii contractului ajustarea preţului este posibilă numai în cazul în care au loc modificări legislative sau au fost emise de către autorităţile locale acte administrative care au ca obiect instituirea, modificarea sau renunţarea la anumite taxe/impozite locale al căror efect se reflectă în creşterea/diminuarea costurilor pe baza cărora s-a fundamentat preţul acordului-cadru centralizat.

10. DURATA CONTRACTULUI 

[bookmark: _Hlk27135674]10.1 Prezentul contract intră în vigoare la data semnării de ambele părţi în cazul în care nu rezidă obligația de constituire a garanției de bună execuție sau la data constituirii garanţiei de bună execuţie, dar nu mai târziu de 5 zile lucrătoare de la semnarea contractului de către ultima parte şi este valabil până la data de …………..

11. GARANŢIA DE BUNĂ EXECUŢIE 

11.1Furnizor/Prestator/Executantul se obligă să constituie garanţia de bună execuţie pe întreaga perioadă de derulare a contractului în termen de 5 zile lucrătoare de la data semnării contractului de ambele părți, în cuantum de .................., reprezentând 10% din valoarea fără TVA a contractului .
11.2 Perioada de valabilitate a garanției de bună execuție va fi egală cu durata contractului la care se adaugă 14 zile.
11.3 Garanția de bună execuție se constituie în conformitate cu prevederile art. 40 alin. 1 din H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/sectorială/acordului-cadru din Legea nr. 98/2016 privind achizițiile publice, cu modificările și completările ulterioare p rin virament bancar sau printr-un instrument de garantare emis de o instituţie de credit din România sau din alt stat sau de o societate de asigurări, în condiţiile legii, care devine anexă la contractul.
11.4 Garanţia de bună execuţie va fi irevocabilă şi va prevedea că plata garanţiei de bună execuţie se va executa necondiţionat, respectiv la prima cerere a Achizitorul/beneficiarul ui, pe baza declaraţiei acestuia cu privire la culpa Furnizor/Prestator/Executantului.
11.5 Garanţia de bună execuţie a unei asocieri sau a unui consorţiu va fi emisă în numele asocierii sau consorţiului.
11.6 În cazul în care valoarea garanției de bună execuție este mai mică de 5.000 de lei, Achizitorul/beneficiarul are dreptul de a accepta constituirea acesteia prin depunerea sumei în numerar la casieria Achizitorul/beneficiarul ui.
11.7 În cazul prelungirii duratei de derulare a contractului, Furnizor/Prestator/Executantul are obligaţia de a prelungi valabilitatea garanţiei de bună execuţie.
11.8 În cazul în care pe parcursul executării contractului se suplimentează valoarea acestuia, Furnizor/Prestator/Executantul are obligaţia de a completa garanţia de bună execuţie în corelaţie cu noua valoare a contractului.
11.9 Achizitorul/beneficiarul are dreptul de a emite pretenţii asupra garanţiei de bună execuţie, oricând pe parcursul derulării contractului în limita prejudiciului creat, dacă Furnizor/Prestator/Executantul nu îşi îndeplineşte obligaţiile asumate prin prezentul contract. Anterior emiterii unei pretenţii asupra garanţiei de bună execuţie, Achizitorul/beneficiarul are obligaţia de a notifica acest lucru Furnizor/Prestator/Executantului, precizând totodată obligaţiile care nu au fost respectate și modul de calcul al prejudiciului.
11.10 În situația executării garanției de bună execuție, parțial sau total, Furnizor/Prestator/Executantul are obligația de a reîntregi garanția în cauză, raportat la restul contractului rămas de executat.
11.11Achizitorul/beneficiarul se obligă să restituie garanţia de bună execuţie de ………………lei, în cel mult 14 zile de la data îndeplinirii de către Furnizor/Prestator/Executant a tuturor obligaţiilor asumate prin contractul şi a ……………… care fac obiectul contractului  i/sau de la plata facturii finale, dacă nu e ridicată nicio pretentie, până la acea dată, asupra acesteia.

12. MODIFICAREA CONTRACTULUI 

12.1 Părţile contractante au dreptul, pe durata îndeplinirii contractului, de a conveni modificarea şi/sau completarea clauzelor contractului, fără organizarea unei noi proceduri, prin act adiţional, în cazul în care aceasta nu reprezintă o modificare substanţială cu respectarea prevederilor art. 221 din Legea nr. 98/2016 privind achiziţiile publice, cu modificările şi completările ulterioare.
12.2 Partea care propune modificarea contractului are obligaţia de a transmite celeilalte Părţi propunerea de modificare a contractului 
12.3 În termen de maximum 15 zile de la primirea propunerilor de modificare a contractului, se va transmite acceptul sau refuzul de modificare a propunerilor de modificare.
12.4 Modificarea contractului se materializează prin încheierea unui act adiţional.

13.OBLIGAŢIILE ACHIZITORUL/BENEFICIARULUI

13.1 Achizitorul/beneficiarul se obligă să achiziţioneze si să recepţioneze produsele furnizate, în termenul convenit, conform standardelor şi/sau performanţelor prezentate în propunerea tehnică, anexă la contract și în concordanță cu cerințele caietului de sarcini.
13.2 Achizitorul/beneficiarul se obligă să plătească preţul contractului către Furnizor/Prestator/Executant în termenul stipulat la art. 8.5 sau după caz, 8.6.

14. OBLIGAŢIILE FURNIZOR/PRESTATOR/EXECUTANTULUI

14.1 Furnizor/Prestator/Executantul se obligă ca produsele furnizate să respecte cerinţele tehnice şi calitatea prevăzută în caietul de sarcini şi propunerea tehnică, anexă la prezentul contract .
14.2 Furnizor/Prestator/Executantul se obligă să furnizeze/presteze/execute  în termenul convenit la art. 19.2. Produsele vor fi transportate și livrate pe cheltuiala Furnizor/Prestator/Executantului.
14.3 În cazul în care Furnizor/Prestator/Executantul nu respectă obligaţiile asumate prin prezentul contract, Achizitorul/beneficiarul are dreptul de a considera că Furnizor/Prestator/Executantul nu are capacitatea de a răspunde solicitărilor acestuia şi notifică această situaţie O.N.A.C. în termen de maximum 5 zile lucrătoare de la data constatării.
14.4 Furnizor/Prestator/Executantul este răspunzător de siguranţa tuturor operaţiunilor şi metodelor de livrare utilizate pe toată durata contractului.
14.5 Furnizor/Prestator/Executantul este responsabil pentru deținerea şi menţinerea valabilităţii tuturor autorizațiilor și certificatelor/rapoartelor de încercare/buletinelor de analiză (însoțite de traducere autorizată, dacă este cazul) necesare pentru furnizarea, transportul și livrarea produselor, conform legislației în vigoare.
14.6 Furnizor/Prestator/Executantul va asigura transportul produselor la adresele de livrare indicate de către achizitor, pe riscul său.
14.7 Furnizor/Prestator/Executantul se obligă să depună garanţia de bună execuţie, dacă există obligativitatea constituirii acesteia, în termen de maximum 5 zile lucrătoare de la semnarea contractului de ambele părţi.
14.8 Furnizor/Prestator/Executantul se obligă să prezinte la livrarea produselor, garanţia de conformitate a produsului emisă şi/sau stabilită de producător, cu o valabilitate de minim 1 an de zile, în limba română sau după caz, tradusă de un traducător autorizat.

15. OBLIGAŢII PRIVIND DAUNELE-INTERESE ŞI PENALITĂŢI DE ÎNTÂRZIERE PENTRU NEÎNDEPLINIREA CULPABILĂ A OBLIGAŢIILOR

15.1 Furnizor/Prestator/Executantul se obligă să despăgubească Achizitorul/beneficiarul împotriva oricăror:
i.	reclamații și acțiuni în justiție ce rezultă din încălcarea unor drepturi de proprietate intelectuală (brevete, nume, mărci înregistrate, etc.), legate de echipamentele, materialele, instalațiile sau utilajele folosite pentru sau în legătură cu produsele achiziționate;
ii.daune-interese şi penalităţi aferente eventualelor încălcări ale dreptului de proprietate intelectuală, precum şi ale obligaţiilor sale conform prevederilor acordului-cadru centralizat şi ale contractului calculate în funcţie de prevederile art. 15.2 şi art. 15.5;
iii.costuri, taxe și cheltuieli de orice natură aferente eventualelor încălcări ale dreptului de proprietate intelectuală, precum şi ale obligaţiilor sale conform prevederilor acordului-cadru centralizat şi ale contractului 
15.2 Furnizor/Prestator/Executantul se obligă să răspundă solicitării Achizitorul/beneficiarul ui de a încheia contractul. Dacă acesta refuză semnarea contractului sau nu mai are capacitatea de a răspunde solicitărilor Achizitorul/beneficiarului de a încheia contractul, Furnizor/Prestator/Executantul va suferi consecințele prevăzute în acordul-cadru centralizat pentru neîndeplinirea obligațiilor în sarcina lui, după cum urmează:
(1) Furnizor/Prestator/Executantul în culpă datorează daune-interese calculate ca urmare a diferenţei rezultate dintre preţul ofertat de acesta în baza acordului-cadru centralizat şi preţul la care Achizitorul/beneficiarul va achiziţiona efectiv întreaga cantitate a produselor ce fac obiectul contractului;
[bookmark: _Hlk5026651][bookmark: _Hlk5035892](2) daunele-interese datorate conform alin. (1) vor fi plătite de către Furnizor/Prestator/Executant în termen de maximum 30 de zile de la data înștiințării primite din partea Achizitorul/beneficiarul ui conform documentației justificative.
15.3 În cazul în care Furnizor/Prestator/Executantul nu îşi îndeplineşte în termenul convenit obligaţiile asumate faţă de Achizitor, acesta are dreptul de a percepe din valoarea contractului, dobânda legală penalizatoare prevăzută la art. 3 alin. 21 din Ordonanţa Guvernului nr. 13/2011 privind dobânda legală remuneratorie şi penalizatoare pentru obligaţii băneşti, precum şi pentru reglementarea unor măsuri financiar-fiscale în domeniul bancar, aprobată prin Legea nr. 43/2012, cu modificările şi completările uleterioare, pentru partea din contract neîndeplinită.
15.4 În cazul în care Achizitorul/beneficiarul, din vina sa exclusivă, nu îşi onorează obligaţiile de plată în termenul convenit, atunci Furnizor/Prestator/Executantul are dreptul de a solicita plata dobânzii legale penalizatoare, aplicată la valoarea plăţii neefectuate, în conformitate cu prevederile art. 4 din Legea nr. 72/2013 privind măsurile pentru combaterea întârzierii în executarea obligaţiilor de plată a unor sume de bani rezultând din contracte încheiate între profesionişti şi între aceştia şi autorităţi contractante.
15.5 Nerespectarea obligaţiilor asumate prin contractul de către una dintre părţile semnatare, în mod culpabil, dă dreptul părţii lezate de a cere rezilierea acestuia unilateral şi de a pretinde plata de daune-interese.
[bookmark: _Hlk5962338]15.6 Încălcarea prevederilor art. 13, art. 16.1, art. 27 din prezentul contract dă dreptul Achizitorul/beneficiarul ui la aplicarea pactului comisoriu, reglementat de art. 1553 alin. (2), teza finală din Legea nr. 287/2009 privind Codul Civil, republicată, cu modificările şi completările ulterioare, contractul desfiinţându-se de plin drept, fără punere în întârziere, fără acţiune în justiţie şi fără nicio altă formalitate prealabilă cu plata de daune-interese.


16.CESIUNEA

16.1Furnizor/Prestator/Executantul se obligă să nu transfere total sau parţial drepturile şi obligaţiile asumate prin prezentul contract.
16.2 Creanţele născute din prezentul contract pot face obiectul cesiunii.
16.3 Cesiunea va fi notificată Achizitorul/beneficiarul ui în termen de 3 zile lucrătoare.
16.4 Cesiunea nu afectează obligaţiile născute din prezentul contract care vor rămâne în sarcina părţilor contractante aşa cum au fost stipulate şi asumate iniţial.

17.  CONFLICTUL DE INTERESE 

17.1Părțile semnatare vor lua toate măsurile necesare pentru a preveni sau îndepărta orice situaţie de conflict de interese care are sau poate avea ca efect compromiterea executării contractului încheiat în baza acordului-cadru centralizat, în mod obiectiv şi imparţial. 
[bookmark: _Hlk8907808]17.2 Conflictele de interese pot apărea, în mod special, ca rezultat al intereselor economice, afinităților politice ori de naționalitate, legăturilor de rudenie ori afinitate sau al oricăror alte legături ori interese comune. Însituaţia apariței unui potențial conflict de interese Furnizor/Prestator/Executantul notifică în scris Achizitorul/beneficiarul  în termen de 5 zile despre această situaţie. 
[bookmark: _Hlk8907883]17.3 În cazul în care Furnizor/Prestator/Executantul se află în situaţie de conflict de interese sau într-o situaţie care, deşi nu este considerată conflict de interese, are ca efect compromiterea executării contractului  şi cu bună știință sau din rea voință nu aduce la cunoștința Achizitorul/beneficiarul ui această situație în termenul prevăzut la art. 17.2, aceasta dă dreptul Achizitorul/beneficiarul uide a rezilia contractul  cu notificare prealabilă și fără acordul Furnizor/Prestator/Executantului.

18. AMBALARE ŞI MARCARE

[bookmark: _Hlk3375852]18.1 (1) Furnizor/Prestator/Executantul are obligaţia de a ambala produsele pentru ca acestea să reziste, fără limitare, la manipularea dură din timpul transportului, tranzitului şi expunerii la temperaturi extreme, la soare şi la precipitaţiile care ar putea să apară în timpul transportului, în aşa fel încât să ajungă în bună stare la adresa de livrare.

19. LIVRAREA/PRESTAREA/EXECUTAREA

19.1 Furnizor/Prestator/Executantul are obligaţia de a livra/presta/executa obiectul contractului în termen de maximum _____zile în condiţiile stabilite la art. 19.1 sau dacă situația prevede, Furnizor/Prestator/Executantul și Achizitorul/beneficiarul  pot stabili de comun acord un termen de livrare fără a depăși perioada maximă de 30 de zile

20. RECEPŢIA CANTITATIVĂ ŞI CALITATIVĂ 

20.1 Achizitorul/beneficiarul au reprezentantul său are obligația de a efectua recepția cantitativă şi calitativă a ……………………… și are dreptul de a inspecta …………. pentru a verifica conformitatea lor cu documentele prevăzute la pct. 5.1.

21. INSOLVENȚĂ ȘI FALIMENT

21.1 În cazul deschiderii unei proceduri generale de insolvență împotriva Furnizor/Prestator/Executantului, acesta are obligația de a notifica Achizitorul/beneficiarul în termen de 3 (trei) zile de la deschiderea procedurii.
21.2 Furnizor/Prestator/Executantul are obligația de a prezenta Achizitorul/beneficiarul ui, în termen de 30 (treizeci) de zile de la notificare, o analiză detaliată referitoare la incidența deschiderii procedurii generale de insolvență asupra contractului și asupra livrărilor și de a propune măsuri, acționând ca un Furnizor/Prestator/Executant diligent.
21.3 În cazul în care Furnizor/Prestator/Executantul intră în stare de faliment, în proces de lichidare sau se află într-o situație care produce efecte similare, Furnizor/Prestator/Executantul este obligat să acționeze în același fel cum este stipulat la clauza 21.1 din prezentul contract.
22. SUSPENDAREA CONTRACTULUI 

22.1 În cazul în care executarea contractelor e este viciată de erori substanţiale sau nereguli sau de fraudă, Achizitorul/beneficiarul va suspenda executarea contractului.

23. ÎNCETAREA CONTRACTULUI 

23.1 Prezentul contract încetează de drept prin ajungere la termen sau la momentul la care toate obligațiile stabilite în sarcina părților au fost executate.
23.2 Achizitorul/beneficiarul își rezervă dreptul de a rezoluționa/rezilia contractul, fără însă a fi afectat dreptul de a pretinde plata unor daune sau alte prejudicii, dacă:
(i) Furnizor/Prestator/Executantul nu se conformează, în perioada de timp, conform notificării emise de către achizitor, prin care i se solicită remedierea neconformității sau executarea obligațiilor care decurg din prezentul contract;
(ii) Furnizor/Prestator/Executantul subcontractează părți din contractul;
(iii) are loc orice modificare organizațională care implică o schimbare cu privire la personalitatea juridică a Furnizor/Prestator/Executantului, cu excepția situației în care asemenea modificări sunt realizate prin act adițional la prezentul contract, cu respectarea dispozițiilor legale;
(iv) devin incidente oricare alte incapacități legale care să împiedice executarea contractului ;
(v) Furnizor/Prestator/Executantul eșuează în a furniza/menține/prelungi/reîntregi/completa garanțiile solicitate prin contractul ;
(vi) la momentul atribuirii contractului, Furnizor/Prestator/Executantul se afla în una dintre situațiile care ar fi determinat excluderea sa din procedura de atribuire;
(vii) în situația în care contractul nu ar fi trebuit să fie atribuit Furnizor/Prestator/Executantului deoarece au fost încălcate grav obligațiile care rezultă din legislația europeană relevantă iar această împrejurarea fost constatată printr-o decizie a Curții de Justiție a Uniunii Europene;
(viii) în cazul în care împotriva Furnizor/Prestator/Executantului se deschide procedura falimentului;
(ix) Furnizor/Prestator/Executantul a săvârșit nereguli sau fraude în cadrul procedurii de atribuire a contractului sau în legătură cu executarea acestuia, ce au provocat o vătămare Achizitorul/beneficiarul ui.
23.3 Furnizor/Prestator/Executantul poate rezoluționa/rezilia contractul fără însă a fi afectat dreptul de a pretinde plata unor daune sau alte prejudicii, în cazul în care:
(i) Achizitorul/beneficiarul a comis nereguli sau fraude în legătură cu executarea contractului care au provocat o vătămare Furnizor/Prestator/Executantului.
(ii) Achizitorul/beneficiarul nu își îndeplinește obligațiile de plată a produselor furnizate din culpa sa în condițiile stabilite prin prezentul contract.
23.4 Rezoluțiunea/rezilierea contractului în condițiile pct. 23.2 și pct. 23.3 intervine cu efecte depline, fără a mai fi necesară îndeplinirea vreunei formalități prealabile și fără a mai fi necesară intervenția vreunei instanțe judecătorești și/sau arbitrale.
23.5 Prevederile prezentului contract în materia rezoluțiunii/rezilierii contractului se completează cu prevederile în materie ale Codului Civil în vigoare.
23.6 În cazul în care Furnizor/Prestator/Executantul nu transmite garanția de bună execuție în perioada specificată, contractul este rezoluționat/reziliat de drept, fără obligația de notificare sau îndeplinire a oricărei formalități de către Achizitor.
24. FORȚA MAJORĂ/CAZUL FORTUIT

24.1 Forța majoră este cea constatată de o autoritate competentă.
24.2 Forţa majoră exonerează părțile contractante de îndeplinirea obligațiilor asumate prin prezentul contract, pe toată perioada în care aceasta acționează. 
24.3 Îndeplinirea contractului va fi suspendată în perioada de acțiune a forței majore, dar fară a prejudicia drepturile ce Ii se cuveneau parților până la apariția acesteia.
24.4 Partea contractantă care invocă forța majoră are obligația de a notifica celeilalte părți, imediat și în mod complet, producerea acesteia și sa ia orice măsuri care îi stau la dispoziție în vederea limitării consecințelor. 
24.5 Dacă forța majoră/cazul fortuit acționează sau se estimează că va acționa pe o perioadă mai mare de 15 zile, fiecare parte va avea dreptul să notifice celeilalte parți încetarea de plin drept a prezentului contract, fară ca vreuna dintre parți să poată pretinde celeilalte daune-interese.
24.6 Cazul Fortuit va însemna orice eveniment care nu poate fi prevăzut de părți și nici împiedicat de către acestea și care determină imposibilitatea acestora de a-și executa obligațiile contractuale, acesta fiind însoțit de un raport detaliat care va explica și justifica evenimentul care a determinat Cazul Fortuit.




25. COMUNICĂRI

25.1 (1) Orice comunicare între părţi, referitoare la îndeplinirea prezentului contract, trebuie să fie transmisă în scris.
         (2) Orice document scris trebuie înregistrat atât în momentul transmiterii, cât şi în momentul primirii.
         (3) Comunicările între părţi se pot face şi prin fax sau e-mail, cu condiţia confirmării în scris a primirii comunicării.

26. PRELUCRAREA DATELOR CU CARACTER PERSONAL

[bookmark: _Hlk3387895]26.1 Colectarea, prelucrarea și stocarea/arhivarea datelor cu caracter personal se vor realiza în conformitate cu prevederile Regulamentului nr. 679/2016, precum și cu respectarea legislației naționale în materie, realizării scopului contractului, precum și în scop statistic. 
[bookmark: _Hlk3387933]26.2Datele cu caracter personal, așa cum sunt clasificate în Regulamentul (UE) 679 / 2016, vor fi prelucrate în acord cu legislația menționată pe toată perioada contractuală, inclusiv pe perioada de verificare și urmărire a obiectivelor contractuale, în scopul și temeiul legal pentru care s-a perfectat prezentul contract.
[bookmark: _Hlk3388010]26.3Părțile contractuale vor lua măsuri tehnice și organizatorice adecvate, potrivit propriilor atribuții și competențe instituționale, în vederea asigurării unui nivel corespunzător de securitate a datelor cu caracater personal, fie că este vorba despre prelucrare, reprelucrare sau transfer către terți ori publicare pe surse publice interne sau externe.
26.4 Părțile contractuale vor asigura potrivit propriilor atribuții și competențe instituționale toate condițiile tehnice și organizatorice pentru păstrarea confidențialității, integrității și disponibilității datelor cu caracter personal.
26.5 Părțile contractuale se vor informa și notifica reciproc cu privire la orice încălcare a securității prelucării datelor cu caracter personal din prezentul contract subscevent, în vederea adoptării de urgență a măsurilor tehnice și organizatorice ce se impun și în vederea notificării Autorității Naționale de Supraveghere a Prelucării Datelor cu Caracter Personal (A.N.S.P.D.C.P.), conform obligațiilor ce decurg din prevederile Regulamentului (UE) nr. 679/2016.
26.6 Părțile contractuale, prin reprezentații desemnați să prelucreze datele cu caracter personal din actualul contract și acte adiționale, în îndeplinirea scopului principal sau secundar al prezentului contract subscevent sau al actelor adiționale, vor întocmi evidențele activităților de prelucrare conform art. 30 din Regulementul (UE) nr. 679/2016, precum și a consimțământului persoanelor vizate făcând dovada acestora în scris și format electronic ori de câte ori vor fi solicitate de către A.N.S.P.D.C.P. 

[bookmark: _Hlk8375943]27. CLAUZA DE CONFIDENȚIALITATE

[bookmark: _Hlk8376264]27.1 Furnizor/Prestator/Executantul se obligă prin semnarea prezentului contract să efectueze toate diligențele și să se asigure de păstrarea confidențialității privind adresele de livrare sau alte date cu caracter confidențial aduse la cunoștință de către Achizitor, atât pe toată perioada derulării contractului, cât și după încetarea acestuia.
27.2 Achizitorul/beneficiarul este obligat să comunice Furnizor/Prestator/Executantului orice aspect referitor la caracterul confidențial privind adresele de livrare sau alte aspecte aflate sub incidența caracterului confidențial și să se asigure de respectarea acestor prevederi de către Furnizor/Prestator/Executant.




28. SOLUŢIONAREA LITIGIILOR 

28.1 Părţile contractante vor depune toate eforturile pentru a rezolva pe cale amiabilă, prin tratative directe, orice situație litigioasă apărută în legătură cu îndeplinirea contractului.
28.2 În termen de maximum 5 zile de la apariţia unui potențial litigiu, părţile se vor notifica reciproc în scris asupra conduitei adoptate, precum şi cu privire la soluţiile propuse pentru rezolvarea acestuia. Fiecare parte are obligaţia de a răspunde în termen de 5 zile de la cererea transmisă de cealaltă parte referitor la soluţionarea pe cale amiabilă a disputei. În cazul în care vor considera necesar, părţile se pot întâlni în scopul soluţionării aspectelor divergente. 
28.3 Dacă după 5 zile de la începerea acestor tratative directe, părţile nu reuşesc să rezolve în mod amiabil o divergenţă referitoare la contractul, fiecare parte poate solicita ca disputa să se soluţioneze de către instanţele judecătoreşti competente, potrivit dispozițiilor legale în vigoare.

29. LEGEA APLICABILĂ SI LIMBA CONTRACTULUI 

29.1. Legea care guvernează acest contract şi în conformitate cu care acesta este interpretat este legea română.

30. DISPOZIŢII FINALE

30.1. Prezentul contract a fost încheiat în 2 (două) exemplare originale, câte unul pentru fiecare parte.


				                                   FURNIZOR/PRESTATOR/EXECUTANT
ACADEMIA ROMÂNĂ – FILIALA Cluj-Napoca
       Acad. DORU PAMFIL                                                  …………………………………..
									                                                                                   
                                                                             

Contabil financiar				
............................. 				


Compartimentul juridic						
.........................................	

C.F.P.P.
………………

